《浪淘沙·曹溪驿折桃花一枝数日零落裹花片投之涪江歌此送之》
清代·左辅

水软橹声柔，草绿芳洲，碧桃几树隐红楼。者是春山魂一片，招树孤舟。
乡梦不曾休，惹甚闲愁？忠州过了又涪州。掷与巴江流到海，切莫回头。

作者简介：左辅（1751—1833）字仲甫，一字蘅友，号杏庄，江苏阳湖人。乾隆进士。以知县官安徽，治行素著，能得民心。嘉庆间，官至湖南巡抚。辅工诗词古文，著有《念菀斋诗、词、古文、书牍》五种，传于世。